На 15 април 1944 г. Шпайдел е върнат във Франция като началник-щаб на Ервин Ромел в Група армии „Б“. След оттеглянето на Ромел продължава да служи под командването на Гюнтер фон Клуге. Чрез Карл-Хайнрих фон Штюлпнагел е свързан с преврата срещу Адолф Хитлер. "Офицерският съд на честта" (в състав: Герд фон Рундщет, Хайнц Гудериан, Вилхелм Кайтел) отказва да изключи Шпайдел от Вермахта, тъй като срещу него няма сериозни доказателства, че е замесен или съпричастен към атентата. В резултат на това решение Ханс Шпайдел не подлежи юрисдикционно на народния съд на Роланд Фрайслер. Независимо от това, Ханс Шпайдел е задържан от "Гестапо" в продължение на 7 месеца, и разпитван лично от Ернст Калтенбрунер за съпричнастността си към атентата. Освободен от съюзническите войски на 29 април 1945 година.